644 A MAGYAR TUD. TÁRSASÁG ÉRTEKEZÉSEI. 
A 12-ik ágazat , melyben következő rendeletek tétetnek: 1) Hogy a 
városi tanács kóborlókat polgárokká be ne vegyen. — 2) Hogy az elójárók 
vigyázzanak arra, hogy a borok senki által meg ne hamisíttassanak , és a 
vétkeseket példásan büntessék meg. — 3) Hogy e célra a birtoktalanoknak 
aszúszólő összevásárlástóli eltiltása is üdvösnek tartatván, a vármegyék- 
nek megengedtetik, hogy ez iránt az országgyűlésnek bevégzése után ő 
felségének helybenhagyásával előre gondoskodó intézkedéseket tehessenek. 
A 18-ik ágazat, mely az adózóknak fentartására rendeli: 1) Hogy, 
miután ő felsége az országban létező katonáknak és tiszteknek akár mine- 
mú ajándékoknak követelését vagy kicsikarását megtiltotta, és az ily ki- , 
csikart ajándékokat zsoldjaikból levonatni rendelte, a fó- vagy alispánok, 
és más vármegyei, városi vagy mezővárosi előjárók se tűrjék az ilyetén 
ajándékokat vagy az azok iránti alkudozásokat, el se engedjék a hasonló 
kihágásokat , hanem azokat hívataluknál fogvást jelentsék föl; máskép a 
kicsakart ajándékokat az azt adó községnek kétszeresen megtéríteni tar- 
tozzanak. — 2) Hogy ugyanazon elójárók az ily ajándékokat követelő ka- 
tonákat és tiszteket a földesurakhoz ne utasítsák , és a földesurak és tiszt- 
jeik vagy helységeknek birái, ugyanazon büntetés alatt, katonáknak job- 
bágyaik részéről ajándékokat ne igérjenek. 
